Hiiumaa vald

Hiiumaa vald on vald Eestis Hiiu maakonnas. See moodustus valitsuse otsuse alusel pärast kohaliku omavalitsuse volikogude valimisi 25. oktoobril 2017. Hiiumaa vallavanem on Hergo Tasuja. Valla volikogu esimees on Anu Pielberg. Vabariigi Valitsus otsustas 15. juunil 2017 Eesti omavalitsuste haldusreformi käigus ühendada kõik Hiiumaa neli valda üheks vallaks. Varem olid otsustanud vabatahtlikult ühineda Hiiu vald ja Käina vald, et moodustada Hiiumaa vald. Valitsus oli kahe valla vabatahtliku ühinemise kinnitanud, kuid ühinemine oli kavandatud jõustuma 2017. aasta kohaliku omavalitsuse volikogude valimiste järel. Emmaste vald ja Pühalepa vald uue vallaga vabatahtlikult ühineda ei soovinud ning valitsuse otsusega 15. juunist 2017 Emmaste ja Pühalepa vald sundliideti Hiiumaa vallaga. Hiiumaa valla volikogus on 23 liiget, kelle volitused jõustusid 25. oktoobril 2017. Vallavolikogu esimene istung toimus 1. novembril 2017. Volikogus olid esindatud Sotsiaaldemokraatlik Erakond (7), valimisliit Kodusaar (7), valimisliit Ühine Hiiumaa (6), Eesti Reformierakond (2) ja Eesti Keskerakond (1 kohaga). Valitseva koalitsiooni moodustasid Sotsiaaldemokraatlik Erakond ja valimisliit Ühine Hiiumaa. 2021 kohaliku omavalitsuse volikogude valimiste järel on volikogus esindatud Sotsiaaldemokraatlik Erakond (7), valimisliit Ühine Hiiumaa (5), Eesti Keskerakond (4), Eesti Reformierakond (3), Eesti Konservatiivne Rahvaerakond (2) ja Isamaa Erakond (2). Valitseva koalitsiooni moodustavad Sotsiaaldemokraatlik Erakond, valimisliit Ühine Hiiumaa ja Reformierakond. Osavald on Hiiumaa vallas tegutsev üksus, mille eesmärk on kohaliku initsiatiivi ja identiteedi hoidmine, kohalike elanike kaasamine kohalike küsimuste otsustamisse ning piirkondlike huvide esindamine valla ülesannete täitmisel. Emmaste osavald Käina osavald Kärdla osavald Kõrgessaare osavald Pühalepa osavald Hiiumaa valda jääb Kärdla linn, Käina alevik, Kõrgessaare alevik ja 182 küla: Aadma, Ala, Allika, Aruküla, Emmaste, Emmaste-Kurisu, Emmaste-Selja, Esiküla, Hagaste, Haldi, Haldreka, Harju, Hausma, Heigi, Heiste, Heistesoo, Hellamaa, Heltermaa, Hiiessaare, Hilleste, Hindu, Hirmuste, Härma, Hüti, Isabella, Jausa, Jõeküla, Jõeranna, Jõesuu, Kaasiku, Kabuna, Kaderna, Kaigutsi, Kalana, Kaleste, Kalgi, Kanapeeksi, Kassari, Kauste, Kerema, Kidaste, Kiduspe, Kiivera, Kitsa, Kleemu, Kodeste, Kogri, Koidma, Kolga, Kopa, Kukka, Kuri, Kuriste, Kurisu, Kuusiku, Kõlunõmme, Kõmmusselja, Kõpu, Kärdla-Nõmme, Külaküla, Külama, Laartsa, Laasi, Lassi, Laheküla, Lauka, Leerimetsa, Lehtma, Leigri, Leisu, Lelu, Lepiku, Ligema, Lilbi, Linnumäe, Loja, Luguse, Luidja, Lõbembe, Lõpe, Malvaste, Mangu, Mardihansu, Meelste, Metsaküla, Metsalauka, Metsapere, Moka, Muda, Mudaste, Mäeküla, Mäeltse, Mägipe, Männamaa, Mänspe, Määvli, Napi, Nasva, Niidiküla, Nurste, Nõmba, Nõmme, Nõmmerga, Ogandi, Ojaküla, Ole, Orjaku, Otste, Palade, Palli, Paluküla, Paope, Partsi, Pihla, Pilpaküla, Poama, Prassi, Prähnu, Prählamäe, Puliste, Puski, Putkaste, Pärna, Pärnselja, Pühalepa, Pühalepa-Harju, Rannaküla, Reheselja, Reigi, Reigi-Nõmme, Reikama, Riidaküla, Risti, Ristivälja, Rootsi, Sakla, Salinõmme, Sarve, Selja, Sepaste, Sigala, Sinima, Soonlepa, Suuremõisa, Suurepsi, Suureranna, Suuresadama, Sõru, Sääre, Sülluste, Taguküla, Tahkuna, Tammela, Tammistu, Tareste, Taterma, Tempa, Tiharu, Tilga, Tohvri, Tubala, Tärkma, Ulja, Undama, Utu, Vaemla, Vahtrepa, Valgu, Valipe, Vanamõisa, Viilupi, Viiri, Viita, Viitasoo, Vilima, Vilivalla, Villamaa, Villemi, Värssu, Õngu, Ühtri, Ülendi.  Pikemalt artiklis Hiiumaa#Loodus  Pikemalt artiklis Hiiumaa#Ajalugu Hiiumaa vallas tegutseb 8 kooli, 5 lasteaeda ja 3 huvikooli. Hiiumaa valla ajaleht on Hiiumaa Teataja, mille esimene number ilmus detsembris 2017. Emmaste vald Hiiumaa Kassari Kõrgessaare vald Käina vald Kärdla Pühalepa vald Sümboolika jääb samaks Hiiu Leht 05.09.2017 (vaadatud 21.06.2020) Maa-amet, vaadatud 11.03.2018. Statistikaameti statistika andmebaas, vaadatud 27.07.2024. Eesti haldus- ja asustusjaotuse klassifikaator, vaadatud 2.03.2018. Hiiumaa osavallad. Hiiumaa Vallavalitsuse koduleht. Emmaste osavald Käina osavald Kärdla osavald Kõrgessaare osavald Pühalepa osavald Hiiumaa vallavalitsuse koduleht Helen Mihelson. Haldusreformi mängimine Hiiumaa moodi. Postimees 5. jaanuar 2018